คอนซัลต์ชง BEM บริหารด่วน 2 ต่อ
สุรงค์ บูลกุล,หลังหมดสัมปทานปี 63-บอร์ด กทพ.ไฟเขียวถก NECL ต่อรองค่าโง่,วันที่ 7 ธ.ค.61 นายชาญชัย โพธิ์ทองคำ ประธานสหภาพพนักงานรัฐวิสาหกิจ การทางพิเศษแห่งประเทศไทย (สร.กทพ.) เปิดเผยว่า ในการประชุมบอร์ด กทพ. ครั้งที่ 15/2561 เมื่อวันที่ 6 ธ.ค.ที่ผ่านมา สร.กทพ.ได้เข้าร่วมสังเกตการณ์ในการประชุมครั้งนี้ด้วย โดยที่ประชุมบอร์ด กทพ. ได้รับทราบแนวทางการดำเนินโครงการระบบทางด่วนขั้นที่ 2 ภายหลังจากสัญญาสัมปทานสิ้นสุด ตามที่บริษัทที่ปรึกษา ได้เสนอแนวทางให้เอกชนรายเดิมหมายถึงบริษัททางด่วนกรุงเทพ จำกัด (BMCL) ซึ่งปัจจุบันเปลี่ยนเป็นบริษัท ทางด่วนและรถไฟฟ้ากรุงเทพ จำกัด (BEM) ดำเนินการภายหลังสัญญาสัมปทานสิ้นสุดในปี 2563 เป็นแนวทางที่ดีที่สุดจากทั้งหมด 3 แนวทาง คือ แนวทางที่ 1 กทพ.ดำเนินการเอง แนวทางที่ 2 ให้สัมปทานเอกชนรายเดิม และแนวทางที่ 3 ให้สัมปทานเอกชนรายใหม่ นอกจากนี้ที่ประชุมบอร์ด กทพ.ได้พิจารณาแนวทางการดำเนินการตามคำพิพากษาของศาลปกครองสูงสุด คดีทางแข่งขัน รวมถึงข้อพิพาทอื่นๆ ซึ่งเป็นวาระลับ สร.กทพ.จึงไม่ได้เข้าร่วม,นายชาญชัยกล่าวว่า หลังเสร็จสิ้นการประชุม นายสุรงค์ บูลกุล ประธานบอร์ดกทพ. ได้ชี้แจงผลการประชุมในส่วนการดำเนินงานตามคำพิพากษาศาลปกครองสูงสุด คดีทางแข่งขัน ที่ประชุมสรุปแนวทางเพื่อนำไปเจรจากับบริษัท ทางด่วนกรุงเทพเหนือ จำกัด (NECL) ซึ่งแนวทางดังกล่าวจะส่งผลดีต่อ กทพ. ทั้งนี้ ต้องดำเนินการให้แล้วเสร็จภายในวันที่ 19 ธ.ค. 2561 ส่วนคดีอื่นๆ ยังไม่ได้มีการพิจารณาหรือ การเจรจา หากมีการเจรจาจะยึดหลักการพิจารณา 4 ข้อ ได้แก่ ผลประโยชน์ของประชาชน รัฐบาล กทพ. และผลตอบแทนของเอกชน ทั้งนี้ สร.กทพ. ได้จัดทำเป็นเอกสารสรุปผลการประชุมเพื่อชี้แจงให้กับสมาชิก สร.กทพ.รับทราบโดยทั่วกันอีกด้วย.
วันที่ 7 ธ.ค.61 นายชาญชัย โพธิ์ทองคำ ประธานสหภาพพนักงานรัฐวิสาหกิจ การทางพิเศษแห่งประเทศไทย (สร.กทพ.) เปิดเผยว่า ในการประชุมบอร์ด กทพ. ครั้งที่ 15/2561
การทางพิเศษแห่งประเทศไทย,BEM,ทางด่วนขั้นที่ 2,สัมปทาน,สุรงค์ บูลกุล,ข่าวทั่วไป